CELEX: 62013TN0274
Language: et
Date: 2013-05-17 00:00:00
Title: Kohtuasi T-274/13: 17. mail 2013 esitatud hagi — Emadi versus nõukogu

20.7.2013   
            
            
               ET
            
            
               Euroopa Liidu Teataja
            
            
               C 207/48
            
         17. mail 2013 esitatud hagi — Emadi versus nõukogu
   (Kohtuasi T-274/13)
   2013/C 207/80
   Kohtumenetluse keel: saksa
   
      Pooled
   
   
      Hageja: Hamid Reza Emadi (Teheran, Iraan) (esindaja: advokaat T. Walter)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada Hamid Reza Emadi puudutavas osas nõukogu 11. märtsi 2013. aasta rakendusmäärus (EL) nr 206/2013, millega rakendatakse määruse (EL) nr 359/2011 (mis käsitleb teatavate isikute, üksuste ja asutuste vastu suunatud piiravaid meetmeid seoses olukorraga Iraanis) artikli 12 lõiget 1;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide: hageja kaitseõiguse rikkumine
               
                           —
                        
                        
                           nõukogu on rikkunud hageja õigust tõhusale õiguskaitsele ja eelkõige põhjendamise nõuet, sest ta ei ole piisavalt põhjendanud hageja kandmist vaidlustatud rakendusmääruse lisasse;
                        
                     
                           —
                        
                        
                           nõukogu on rikkunud hageja õigust olla ära kuulatud, sest ta ei andnud hagejale määruse (EL) nr 359/2011 (1) artikli 12 lõikes 2 ette nähtud võimalust esitada sanktsioonide loetellu kandmise kohta oma märkused ja algatada sel teel juhtumi läbivaatamine nõukogu poolt.
                        
                     
         
               2.
            
            
               Teine väide: hageja kandmiseks sanktsioonide loetellu puudub alus
               
                           —
                        
                        
                           nõukogu esitatud põhjendustest hageja sanktsioonide loetellu kandmisele ei nähtu, millisele õiguslikule alusele nõukogu siinjuures täpselt tugineb;
                        
                     
                           —
                        
                        
                           kandes hageja vaidlustatud rakendusmääruse lisasse, on nõukogu asjaolusid ilmselgelt vääralt hinnanud;
                        
                     
                           —
                        
                        
                           eelkõige ei saa sanktsioonide loetelus nõukogu poolt välja toodud üksainus konkreetne põhjendus õigustada hageja kandmist sanktsioonide loetellu.
                        
                     
         
               3.
            
            
               Kolmas väide: ne bis in idem põhimõtte rikkumine
               
                           —
                        
                        
                           hageja sanktsioonide loetellu kandmisele nõukogu poolt esitatud üheainsa konkreetse põhjendusega seoses on Briti meediasektori järelevalve eest vastutav asutus juba sanktsiooni kehtestanud;
                        
                     
                           —
                        
                        
                           nõukogu ei väida, et hoolimata sellest sanktsioonist või pärast seda sanktsiooni on toimunud veel õigusrikkumisi, mis õigustaksid sanktsioonide loetellu kandmist.
                        
                     
         
               4.
            
            
               Neljas väide: meediavabaduse ja sõnavabadusega, liikumisvabadusega ja omandiõigusega seotud hageja põhiõiguste rikkumine
               
                           —
                        
                        
                           hageja kandmine sanktsioonide loetellu kujutab endast põhjendamatut ja ebaproportsionaalset sekkumist hageja meedia- ja sõnavabadusse, selle eesmärk on eelkõige takistada hagejat või ringhäälinguettevõtjat, kelle heaks ta töötab, edastamast uudiseid Euroopast ja Euroopasse;
                        
                     
                           —
                        
                        
                           hageja kandmine sanktsioonide loetellu kujutab endast põhjendamatut ja ebaproportsionaalset sekkumist ka teistesse kaitstavatesse põhiõigustesse (omandiõigus, kutsevabadus, liikumisvabadus).
                        
                     
         
      (1)  Nõukogu 12. aprilli 2011. aasta määrus (EL) nr 359/2011, mis käsitleb teatavate isikute, üksuste ja asutuste vastu suunatud piiravaid meetmeid seoses olukorraga Iraanis (ELT L 100, lk 1).